Botha het gesê die sekerheidstelsel van die De Zalze-landgoed, waar die gesin gewoon het, was nie so veilig nie. Hy het gesê die alarm van die elektrisiteitsheining was wel op twee geleenthede geaktiveer.
Hy het daarop gewys dat Henri nie bloed onder sy sokkies gehad nie. Botha het gesê daar was polisiebeamptes in die badkamer voordat die monsters geneem is.
Die kwessie oor ’n tweede moordbyl het weer ter sprake gekom toe Botha gesê het daar was geen DNS van Marli op die moordbyl wat as bewysstuk 1 by die hof ingedien is nie.
Botha het gesê Marli is agt keer met ’n byl geslaan maar daar was geen bloed van sy suster op Henri gevind nie.
Benewens dit was daar twee getuies wat nie 100% kon bevestig dat die byl in die hof dieselfde een is as wat in die huis gehou is nie.